سرائیکی اکھاݨ ١لف

آ 
؂ آب آب کـر مویوں ٻَچڑا فارسیاں گھر ڳالے

؂ آپ ٻُݙدی ویندی،ٻِنہاں کُوں مَتیں ݙیوے

؂ آ پَرائی کُتی چَک پا وَنڄ ـ

؂ آپ کُلڄی،ویہڑے تے ݙوہ

؂ آپ کُوں آپ سُنڄاݨ،تاݨی ڈھیر نہ تاݨ ـ

؂ آپ ڳلیوں،نال ججماناں کُوں وی ڳلوئی

؂ آپ مَـریسی،مارݨ نہ ݙیسی

؂ آپ من٘جھوں ننگی، جگ جہان تُوں چنگی

؂ آپ نہ جوگی ڳوانڈھ ولاوے

؂ آپݨا ݙھݙھ کھولاں ،آپ ننگی تِھیواں

؂ آپݨا کَچھ ءِچ، پرایا ہَتھ ءِچ

؂ آپݨا مَـریسی،چھاں تے سٹیسی

؂ آپݨی ارُوڑی تے کُتا وی شیر ہوندے

؂ آپݨی کُکِڑ چنڳی ہووے تاں پرائے گھـر آنے نہ لہاوے

؂ آپݨی کِیتی آپݨے اڳُوں آندی اے

؂ آپݨی واری تَرے ٣ وین٘ہاں ٢٠ دا سَو ١٠٠

؂ آپݨا پُتر تے پَرائی ذال سوہݨے لڳدِن

؂ بن٘دے داٻال پَلے،سونے دی سِلھ ڳَلے

؂ آ٠٠دھی سیاݨی،پَکے رِدھے گھتے پاݨی

؂ آسِن قبراں تے پوسن خبراں

؂ آکھاں دھی کُوں،سُݨاواں نون٘ہہ کُوں

؂ آکھے بندہ،سُݨے خُدا

؂ آڳلی آڳلی کاݨی،ڳَنے گِھن پَچھتاݨی

؂ آوݨ آپݨے وَس،وَنڄݨ پرائے وَس

؂ آلھݨے چُوں نِکلیا پَکھی وَل نئیں آندا

؂ آیاں دا ہِے،ڄایاں دا نئیں

؂ آوو وَنڄو سَڄݨو،گھر ٻار تُساݙا،کھاوو

پیوو آپݨا،تَوا پتروٹا ساݙا

؂ آوے تاں آوے،نئیں تاں پَنج پکا کھاوے

؂ آیا ہیِں ݙینہہ لَتھے،چُن٘واتی کَݙھ مَـریسائیں مَتھے

؂ آؤ مہمانو ساݙی داری کَرو

؂ آئی تاں روزی،نئیں تاں روزہ

؂ آئی تَلی تے،کَھدوسے ڳلی تے

؂ آئے رَن دے سَکے،شٹَک مَن پَکے

آئے ڄَݨے دے سَکے،ݙیوو پِچھونہیں دِھکے

؂ آئے نی یار لہوری،ݙِکھاون ٻُوہا ٹپاون موری

؂ آئے نی یار کروڑی،لش پش ڈھیر مُحبت تھولی

؂ اُٻاہلی کُتی اندھے گُلَر ڄیندی اے

 الف 
؂ اُتم کھیتی،مدھم وپار،نِیچ نوکری،پِنݨ خوار

؂ اُتوں صدقے گھولے،اندر کوئی نہ پھولے

؂ اُتوں مَنجھوں ننگا،ڳِٹے کج کج ٹُرے

؂ اُتلا کھا ڄِتلا پچا

؂ اُٹھ دے مُنہ اِچوں ڄالھ دی بو آندی اے

؂ اُٹھ چالِھی دا،توݙا پنجتالھی دا

؂ اُٹھ چنڳا مال،کَھٹے سونا تے کھوے ڄالھ

؂ اُٹھ دی لاھی چنڳی نہ چاڑھی

؂ اُٹھ کَرے ٢٠ کوہ توݙا کرے ٣٠ کوہ

؂ اُٹھ ناں رُنے تے ٻورے رُنے

؂ اُٹھوالاں نال یاری اے تاں دروازے اُچے رکھو

؂ اُٹھی نہ سڳے تے ݙوہ ڳوݙاں تے

؂ اُچا شملا سلاماں دی چَٹی

؂ اَدھ مان٘ہہ تے بھڳل ٻان٘ہہ

اَدھ مَݨ کھوتی پنج مݨ بار

؂ اُدھار دی ما مَـرڳئی اے

؂ اَڈھائی گنجیاں تے پھتُو باغبان

؂ اَدھروڑ ادھروڑ سی، نِکمی مُول نہ تھی

؂ اُݙدی پھاسدی اے

؂ ارائیں طمعے تائیں

؂ اُرسی کُرسی،کندھ اَیرے تے ٹُرسی

؂ اِیسبگول تے کُجھ ناں پھول

؂ اسمان دو تُھک سٹیِجے، اپݨا مُنہہ لِمبِجے

؂ اَسُو کتیں تھولا کھا،کولھ طبیب ناں جا

؂ اَسُو مان٘ہہ وِلالا،ݙین٘ہیں دُھپ تے راتیں پالا

؂ اِتبار وَیندا سوکھا اے،وَلدا اوکھا اے

؂ افسر دی اڳاڑی تے گھوڑے پِچھاڑی تُوں بچو

؂ اک نال ماکھی نئیں لڳدی

؂ اکھ چُکی تَنبـالو گُم

؂ اکِھیں بُکھیاں،ڈِھڈھ رَڄا

؂ اکِھیں دے اڳُں بھـربِھٹاں دا گِلہ

؂ اَڳلیاں کِیتی،پِچھلیاں چاتی

؂ اَڳُوں بھاہ پِچُھوں کندھ،اندھا وَن٘ڄے کیہڑے پندھ

؂ اَڳُوں چان٘واں آپ ننگی،پِچھوں چان٘واں آپ ننگی

؂ اَل دی بلا ڳَل اِچ ،نَل دی بَلا،ڳَل اِچ

؂ اَلف ب سَلکھݨاں،نانی دے گھر کَکھ نہ رکھݨاں

؂ اَلف کُوں ڄاݨے کِلی،ناں مُحمد فاضل

؂ اللہٰ الہٰ کِیتی رکھ،مال پرایا پِیتی رکھ

؂ الہٰ یار تاں،ٻیڑے پار

؂ اَماں کنُوں دھی سیاݨی،رِدھے پکے گھتے پاݨی

؂ اَمباں دے بُھلاوے اَکاں کُوں ڳل

لاوے،متاں بو اَمباں دی آوے

؂ امیری تے فقیری دی بو چالھی وَرینہہ نئیں ویندی

؂ اݨ ݙِٹھ کِراڑی مݨـکا لدھا دُنی تے لٹکندا

؂ اَنّ،گَھتے ٻَنّ

؂ اِن اللہٰ یا اُن اللہٰ

؂ اندر ہووی سچ تاں ڳلی تےکھڑا نَچ

؂ اندھا راڄا بیداد نگری،ٹکے سیر وَصل

پیسے سیر نِسری

؂ اندھا کیا منگے،ݙو اکِھیں

؂ اندھا مُلّاں سُن٘ڄی مسِیت

؂ اندھی پِیہے کُتے لکِن

؂ اندھی دے پَنج،سارے انجو انج

؂ اندھی نہ ݙیکھے مُن٘ہہ ٻچـڑاں دا

؂ اندھے دی ݙنگوری،جِتھاں لڳی اُتھائیں موری

؂ انگُوری ڄمدیوں سُن٘ڄاپدی اے

؂ اندھے دی رن،اللہٰ دےحوالے

؂ اندھے دی ہِک رڳ وادُھو ہوندی اے

؂ اندر ٻیٹھی لکھ دی تے ٻاہر نِکھتھی ککھ دی

 ع 
؂ عادت سِر نال ویندی اے

؂ عاشقاں ٻَدھیاں کمراں تے دِلّی اڈھائی کوہ

؂ عُـذر کُوں اَکھ ءِچ جاء ہِے

؂ عِشق تے مُشک لُکائے نئیں لُـکدے

؂ عقل دا کُوہتُوں تے ڳنڈھ دا پُورا

؂ عقل ٻاجُھوں مَوجاں ہِن

؂ عقل نہ ہاوی تاں ڄَمّیوں کیوں

؂ عقلوں گُتھی ݙومݨی، سُرمہ پاوے نَـک

؂ عُمرھاں پیکیں گُذری، ناں اللہٰ وسائی

 غ 
؂ غرض ون٘د دیواناں

؂ غرِیب دا بَھݨویا کوئی ناں، امیر دا سالا ہر کوئی

؂ غریب دی جوانی، پوہ دی چانݨی اے

؂ غریب دی شالا ماء نہ ویاوے ہا

؂ غریب دی کِہیں مَݙی، ہِک کَھٹـڑا تے ٻئی تَـݙی

؂ غریب دی ہَن٘جھ تے ٻیڑی دا وَن٘جھ

پُڄن پتال توڑیں

؂ غریباں روزے رکھے، ݙین٘ہہ وَݙے تھی ڳئے

؂ غریبی میاد تے ویسی، نِـندر تاں کُـٹُوں

NOVEMBER 27, 2007 ADMINSERAIKI AKHHAN

 حوالے 

 http://www.wasaib.com/seraiki-sayings-aa-1/